OpenLLM-France/wikimedia huggingface dataset:
# Platypoda

Platypoda ugaztun monotremen subordena bat da. Bertan hiru familia daude, horietatik bakarra bizirik gaur egun, espezie bakarrarekin, ornitorrinkoa.
# Platypthima

Platypthima Nymphalidae familiako tximeleta genero bat da. Bere espezie tipoa Platypthima ornata da.

## Espezieak

| Espeziea | Egoera |
| Platypthima antapa | daturik gabe |
| Platypthima decolor | daturik gabe |
| Platypthima dispar | daturik gabe |
| Platypthima euptichioides | daturik gabe |
| Platypthima goliathina | daturik gabe |
| Platypthima homochroa | daturik gabe |
| Platypthima huonis | daturik gabe |
| Platypthima klossi | daturik gabe |
| Platypthima leucomelas | daturik gabe |
| Platypthima ornata | daturik gabe |
| Platypthima pandora | daturik gabe |
| Platypthima pedaloidina | daturik gabe |
| Platypthima placiva | daturik gabe |
| Platypthima satisbona | daturik gabe |
| Platypthima septentrionalis | daturik gabe |
| Platypthima simplex | daturik gabe |

## Kanpo estekak

* Datuak: Q7202703
* Espezieak: Platypthima
# Poliedroaren hostoak

Poliedroaren hostoak Joan Mari Irigoienek 1983an kaleratutako eleberria izan zen, Ereinek argitaratua.
Bere bigarren eleberri honek urte hartako Espainiako Kritika Saria euskarazko narratibari irabazi zuen. Bost belaunaldiren ibilerak biltzen dituen saga familiarra dugu, gutxienez 150 urte hartzen dituena: 1830 inguruan hasi eta 1980ra arte.

## Erreferentziak

* ↑ Sarasua, Asier. (2014/06/07). "Poliedroaren hostoak", Joan Mari Irigoien (Erein, 1983). eibar.org.

## Kanpo estekak

* Datuak: Q23109426
# Polientes

Polientes Kantabriako herria da, Valderredible udaleko hiriburua dena. 2012an 228 biztanle zituen. Santanderretik 112 kilometrotara dago.

## Paisaia

Polientes Valderredibleko haranean dago, Ebro ibaiaren ezker aldean. Ibaiaren inguruan makalak dira nagusi. Orokorrean, erkametz zuhaixka eta birlandatutako pinuak dira ohikoenak. Aipatzekoa da La Lora eremua. Natura ondo kontserbatuta dago orokorrean. 1992tik herrian ikastetxeei zuzendutako Ingurugiro Heziketaren Zentro bat dago.

## Ondare arkitektonikoa

* Valderredibleko udaletxea, 1906 urtekoa.
* José Casado jeneralaren etxea, 1856 urtekoa.
* San Cristobal eliza, XVIII. mendean eraikia.
* Herriko etxe tradizionalak.

## Museoa

Herrian Museo Etnografikoa ikus daiteke. Bertan, aranaren historia bildu egin da, bestetik.

## Erreferentziak

* ↑ https://www.escapadarural.com/que-hacer/polientes

## Kanpo estekak

* (Gaztelaniaz):Polientes Valderredible udalaren webgunean.
* (Gaztelaniaz):Polientesen argazkiak eta mapak.
* Datuak: Q9061432
* Multimedia: Polientes / Q9061432
# Poliedro erdierregular

Geometrian, poliedro erdierregularra poliedro bat da, aurpegi guztiak poligono erregularrak (baina ez nahitaez poligono bera) dituena eta erpin guztiak berdinak, hau da, erpin bakoitzean elkartzen diren aurpegien kopurua, mota eta ordena berdinekoak dira.
Poliedro erdierregularrak hauek dira:
* hogeita hamar Arkimedesen solidoak.
* prisma ganbilen sail infinitua.
* antiprisma ganbilen sail infinitua (haien erdierregulartasuna Kepler-ek nabaritu zuen).

## Kanpo estekak

* (Ingelesez) Weisstein, Eric W.: "Semiregular polyhedron" MathWorld-en.
* Datuak: Q2311217
# Poliedro erregular

Poliedro erregularra poliedro bat da, poligono erregular kongruenteak diren aurpegiak dituena; eta aurpegiak erpin bakoitzaren inguruan modu berean elkartzen dira.

## Sailkapena

Poliedro erregularrak hauek dira: bost poliedro erregular ganbil (solido platonikoak) eta lau izar-poliedro erregular (Kepler-Poinsot-en solidoak):

### Solido platonikoak

    Tetraedroa {3, 3}Kuboa {4, 3}Oktaedroa {3, 4}Dodekaedroa {5, 3}Ikosaedroa {3, 5}

### Kepler-Poinsot-en solidoak

    Dodekaedro handia {5, 5/2} Izar-dodekaedro txikia {5/2, 5} Izar-dodekaedro handia {5/2, 3} Ikosaedro handia {3, 5/2}

## Kanpo estekak

* (Ingelesez) Weisstein, Eric W.: "Regular Polyhedron" MathWorld-en.
* Datuak: Q735071
* Multimedia: Regular polyhedra / Q735071
# Polietileno

Polietilenoa (PE) kimikoki polimero simpleena da. Honela irudikatzen da: (CH$_2$-CH$_2$)$_n$. Haren munduko ekoizpen altuagatik (60 milioiren tona gutxi gorabehera urtero gertatzen dira (2005a) mundutik zehar) merkeena da, gainera plastiko arrunt bat da. Kimikoki inertea da. Lortzen du polimerizazioa etilenoa (formula kimikoaren CH$_2$=CH$_2$ eteno deiturikoa).

## Kanpo estekak

* Datuak: Q143429
* Multimedia: Polyethylene / Q143429
# Poliedro uniforme

Geometrian, poliedro uniformea poliedro bat da, aurpegiak poligono erregularrak dituena, eta erpinak homogeneoak. Aurpegiak ez dira zertan poligono ganbilak izan: beraz, poligono uniformeetako asko izar-poliedroak dira. Simetria asko dituzten poliedroak dira.

## Sailkapena

Poliedro uniformeak honela sailka daitezke:
* solido platonikoak - poliedro ganbil erregularrak (aurpegi guztietan poligono erregular bera dutenak)
* Arkimedesen solidoak - poliedro ganbil erdierregularrak (aurpegi guztiak poligono erregularrak dira, baina ez poligono bera)
* Kepler-Poinsot-en solidoak - poliedro ahur erregularrak
* prismak, antiprismak eta izar-poliedro uniformeak

## Kanpo estekak

* (Ingelesez) Weisstein, Eric W.: "Uniform Polyhedron" MathWorld-en.
* Datuak: Q2471563
* Multimedia: Uniform polyhedra / Q2471563
# Polieno (kimika)

Kimika organikoan polienoek konposatu organikoen klase ba osatzen dutet. Polienoek gutxienez txandakatutako hiru karbono-karbono lotura bikoitz (C=C) eta bakun (C-C) dituzte. Polienoetan lotura bikoitzak konjugazioa pairatzen dute eta ondorioz ezaugarri optiko bereziak dituzte. Polineoekin erlazionatuta dienoak daude, bi lotura bikoitz eta bakun baino ez dituztenak txandakatzen.
Polimero eroale gehienak eta antibiotiko batzuk polienoak dira.

## Ezaugarri optikoak

Polieno batzuk kolore biziak dituzte, zeina ezaugarri ez-ohikoa den hidrokarburoen artean. Alkenoek normalean espektroaren eskualde ultramorean xurgatzen dute argia, baina konjugatutako lortura bikoitz asko dituzten polienoen xurgatze-energia jaitsi egiten da espektro ikusgarriaren eskualdean kokatuz. Horren ondorioa kolorea izatea da, kromoforo bat dutelako. Tindagai natural askok polieno linealak izaten dituzte egituran.

## Erreferentziak

* ↑ (Ingelesez) Zotchev, Sergey B.. «Polyene Macrolide Antibiotics and their Applications in Human Therapy» Current Medicinal Chemistry 10 (3): 211–223. doi:10.2174/0929867033368448. (Noiz kontsultatua: 2024-09-22).

## Kanpo estekak

* Datuak: Q2519471
* Multimedia: Polyenes / Q2519471
# Poliestireno

Poliestirenoa ${\ce {(C6H5CH-CH2)_{n}}}$ estirenoaren polimerizazioz lortzen den polimero termoplastikoa da.
Solido garden gogorra da, eta beroaren eta elektrizitatearen oso isolatzaile ona. Eraso egiten diote hidrokarburoen disolbatzaileek, baina erresistentzia die azido organikoei, alkaliei eta alkoholei. Erraz ematen zaio edozein kolore eta forma. Sukoia da.
Xafla, plaka, apar eta beste era batzuetan saltzen da. Jostailuetan, etxeko tresnetan, elektrizitate-tresnetan, isolatzaile gisa, ontzietan, altzariak egiteko eta beste eginkizun askotarako erabiltzen da. Industrian garrantzi handia izan du; plastikoen industriari hasiera eman zioten formaldehidoaren kondentsazio bidez lortutako polimeroak adina. 1932an jarri zen salgai.

## Oharrak

* ↑ n-ren balioa lortu den polimerizazio-mailarekin aldatzen da

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q146243
* Multimedia: Polystyrene / Q146243
# Poliedro ganbil

Poliedro ganbila edo poliedro konbexua poliedro bat da, solido ganbila gauzatzen duena. Baldintza hori zenbait modu baliokidetan adieraz daiteke:
* Poliedroaren edozein bi puntu hartuta, puntu horiek lotzen dituen segmentua poliedroaren barruan geratzen denean.
* Poliedroaren aurpegi bat, edozein, daukan plano batek ondokoa ez den poliedroaren beste aurpegirik ebakitzen ez duenean aplikatzen den terminoa.
Mota honetakoak dira gehien erabili eta aztertzen diren poliedroak.

## Erreferentziak eta oharrak

* ↑ Elhuyar Zientzia eta Teknologiaren Hiztegi Entziklopedikoa. Poliedro ganbil. .

## Ikus, gainera

* Poliedro ahurra

## Kanpo estekak

* Datuak: Q3753221
* Multimedia: Convex polyhedra / Q3753221
# Poligono

    Artikulu hau Irudi geometrikoari buruzkoa da; beste esanahietarako, ikus «Poligono (argipena)».
Geometrian, poligono lerro zuzeneko segmentu kopuru mugatu batek deskribatutako irudi laua da, kate poligonal itxi bat (edo zirkuitu poligonal bat) eratzeko konektatuta dagoena. Eskualde lau mugatuari, mugatutako zirkuituari edo biei batera poligonoa dei dakieke.
Zirkuitu poligonal bateko segmentuei ertzak edo aldeak esaten zaie. Bi ertzetako elkarguneak poligonoaren erpinak dira. Poligono solido baten barrualdeari batzuetan bere gorputza deitzen zaio. N-gono bat n aldeak dituen poligono bat da; adibidez, triangelu bat 3-gono bat da, eta pentagono bat 5-gono bat.
Poligono sinple bat bere burua intersekzionatzen ez duena da. Matematikariak poligono sinpleak mugatzen dituzten kate poligonalez bakarrik arduratzen dira, eta horren araberako poligono bat definitu ohi dute. Muga poligonal bat bere burua gurutzatzea ahalbidetu daiteke, poligono izarrak eta auto-interzeptatzen diren beste poligono batzuk sortuz.
Poligono bat politopo orokorrenaren bi dimentsioko adibidea da edozein dimentsio-zenbakitan. Hainbat helburutarako definitutako poligonoen askoz orokortze gehiago daude.

## Etimologia

Poligono hitzak grezieratik dator, πολύς (polús) 'asko', 'ugari' eta γωνία (gōnía) 'iskina' edo 'angelu'. Uste da gono hitzaren jatorrian γόνυ (gónu) dagoela, "belaun".

## Poligono erregularrak

Alde guztiak berdinak dituen poligonoak poligono erregular izena hartzen du.
n baldin bada alde kopurua poligono horrek dituen diagonal kopurua $n(n-3)/2$ formulak ematen du.
Poligono erregular baten azalera modu honetan kalkula daiteke:
A = Azalera n = alde kopurua l = alde baten luzera a = apotema Hurrengo formulak izango ditugu:
* $A={\frac {n\cdot l\cdot a}{2}}$
* $a={{l} \over {2\,\tan \left({{\pi } \over {n}}\right)}}$
* $A={{n\,l^{2}} \over {4\,\tan \left({{\pi } \over {n}}\right)}}$
Definizioz alde gutxien dituen poligonoa hirukia da, 3 alderekin. Alde kopurua infinitua izan daiteke.

### Laukiak

Lau aldeko eta lau angeluko poligonoak dira. Lau angeluen baturak 360º ematen du.
* Paralelogramoak: Aldeak binaka paralelo dituzten laukiak dira.
** Karratua: Lau alde berdin eta lau angelu berdin (zuzenak).
** Laukizuzena: Aldeak binaka berdin eta lau angelu berdin (zuzenak).
** Erronboa: Lau alde berdin eta angeluak binaka berdin (Bi zorrotz eta bi kamuts).
** Erronboidea: Aldeak binaka berdin eta angeluak binaka berdin (Bi zorrotz eta bi kamuts).
* Karratua
* Laukizuzena
* Erronboa
* Erronboidea
* Ez-paralelogramoak: Binaka paraleloak ez dituzten laukiak dira.
** Trapezioa: Bi alde paralelo eta beste biak paraleloak ez dituzten laukiak dira.
** Trapezoideak: Aldeen paralelorik ez duten laukiak dira.

## Erreferentziak

* ↑ (Ingelesez) Craig (F.G.S.), John. (1849). A new universal etymological technological, and pronouncing dictionary of the English language. (Noiz kontsultatua: 2022-05-30).

## Kanpo estekak

* Datuak: Q37555
* Multimedia: Polygons / Q37555
# Polignano a Mare

Polignano a Mare Italiako udalerri bat da. Bariko probintzian kokatuta dago, Apulia eskualdean. 17.531 biztanle ditu, 63,09 kilometro koadroko azaleran banatuta.

## Mugakideak

Polignano a Marek honako udalerri hauekin egiten du muga:
Castellana Grotte Conversano Monopoli Mola di Bari

## Kanpo estekak

* Datuak: Q51842
* Multimedia: Polignano a Mare / Q51842
# Poligny kantonamendua

Poligny kantonamendua Frantziako kantonamendu bat da. Jura departamenduan dago, Borgoina-Franche-Comté eskualdean. Guztira 45 udalerri ditu eta Poligny da bere hiriburua.

## Kanpo estekak

* Datuak: Q1726758
# Poligny (Aube)

Poligny Frantziako udalerria da Aube departamenduan dagoena, Ekialde Handia eskualdean. 2013an 71 biztanle zituen.

## Demografia
### Biztanleria

2007an Poligny udalerrian erroldatutako biztanleak 61 ziren. Familiak 15 ziren, horien artean 4 pertsona bakarrekoak ziren (4 bakarrik bizi ziren gizonak) eta 11 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 23 etxebizitza zeuden, 20 familiaren etxebizitza nagusia ziren eta 3 hutsik zeuden. 21 etxeak ziren eta 2 apartamentuak ziren. 20 etxebizitza nagusietatik 15 bere jabearen bizilekua ziren eta 5 alokairuan okupaturik zeuden; 4 etxek hitu gela zituzten, 8 etxek lau zituzten eta 8 etxek bost zituzten. 16 etxek euren parking plaza propioa zuten azpian. 8 etxetan ibilgailu bat zegoen eta 10 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Poligny udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 4 | 65-69 | 0 |
| 4 | 60-64 | 4 |
| 0 | 55-59 | 0 |
| 0 | 50-54 | 0 |
| 0 | 45-49 | 0 |
| 0 | 40-44 | 0 |
| 0 | 35-39 | 4 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 32 ziren, horien artean 24 aktiboak ziren eta 8 inaktiboak ziren. 24 pertsona aktiboetatik 23 lanean zeuden (10 gizon eta 13 emakume) eta 1 langabezian (1 gizon). 8 pertsona inaktiboetatik 4 erretiraturik zeuden, 2 ikasten zeuden eta 2 "bestelako inaktibo" gisa sailkaturik zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1105448
* Multimedia: Poligny (Aube) / Q1105448
# Poligono (argipena)

Poligono izen berarekin, hurrengo kontzeptu ezberdinak adieraz daitezke:
Geometrian:
Hirigintzan:
# Protobulgariar

Protobulgariarrak edo bulgar izenarekin ezagututakoak (baita huno-bulgarrak ere) VII. mendean Estepa Pontikoan eta Volga ibaiaren arroan bizi zen herri erdi-nomada bat izan zen. Etnikoki Oghur hizkuntzako turkiarrak zirela uste da, jatorri eszitiar-sarmaziarreko eta alanoko zenbait elementu gehituta. Eztabaida dago ea protobulgariarren elementu sarmaziar horiek turkiar sarmaziartuen ondorio ala sarmaziar turkiartutako ondorio diren. Bestalde, talde honek Eurasiako estepan zehar mendebalderantz izan zuen migrazioan beste talde etniko batzuk integratu zituen bere baitan.
Jatorriz Asia erdialdeko nomadak ziren, baina VII. mendean sedentario bihurtu ziren, Estepa Pontikoan Bulgaria Handia sortuz. 668. urtean Khazar Inperioan sartu ziren. 680an Asparukh khanak Eszitia Txikia konkistatu zuen, Mesiarako bidea irekiz, eta Lehen Bulgariar Inperioa ezarri zuen. Hiru mende geroago, X. menderako, inperio hori eslaviartuta zegoen.
670. urtearen inguruan Volga ibaiaren arroan beste estatu bat sortu zuten protobulgariarrek, Volgako Bulgaria. Protobulgariar hauek XIII. mendera arte mantendu zuten haien nortasuna eta Mongolen Inperioaren lehen erasoari eutsi zioten 1223an. Hala ere, azkenean azpiratuak izan ziren eta haien hiriburua, Bolghar, mongolen Urrezko Hordaren hiri nagusietako bat bihurtu zen. Geroago, Volgako tatariar bihurtu ziren eta gaur egungo Tatarstan osatu zuten.

## Kanpo estekak

* Datuak: Q110117
* Multimedia: Bulgars / Q110117
# Porcupine

Porcupine (euskaraz: «arantzurde») ingelesezko hitza, izan daiteke:
* Porcupine, Ipar Amerikako ibaia;
* Porcupine bankua, Ozeano Atlantikoko bankua;
* Porcupine, Australiako herria
* Porcupine, Kanadako herria
* Porcupine, Ipar Dakotako herria
* Porcupine, Hego Dakotako herria
* Porcupine, Wisconsingo herria
# Porcupine (ibaia)

    Artikulu hau ibaiari buruzkoa da; beste esanahietarako, ikus «Porcupine».
Porcupine ibaia (ingelesez: Porcupine River; gwich'inez: Ch’ôonjik) Kanadako iparraldeko eta Alaskako ibaia (Yukongo Lurraldearen iparraldean) da, Yukon ibaiaren adarra. Ogilvie mendietan du iturburua eta 916 km egin ondoren Yukon ibaian isurtzen du ura, Fort Yukon hiritik hurbil, Alaskan. Bell, Old Crow, Coleen, Sheenjek eta Black dira Porcupine ibaiaren adar nagusiak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/7/13 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q284603
* Multimedia: Porcupine River / Q284603
# Porcía

    Artikulu hau Asturiasko ibaiari buruzkoa da; Italiako udalerria gaitzat duena beste hau da: «Porcia»
Porcía ibaia (gaztelaniaz: Río Porcía; asturieraz: Ríu Porcía) Iberiar penintsulako iparraldean dagoen erreka da, mendebaldeko Asturias zeharkatzen duena.
La Bobia mendizerran sortua, El Franco udalerrian itsasoratzen da.

## Kanpo estekak

* Datuak: Q9072061
# Pordenone

Pordenone (italieraz pordeˈnoːne ahoskatua; venezieraz eta friulieraz: Pordenon) Italiako ipar-ekialdean dagoen hiri txikia da. Izen bereko probintziako hiriburua da.

## Historia

Lehen Mundu Gerrak eta 1929ko krisiak eragindako suntsiketek, kotoi sektorea amaierarik gabeko krisi batera eraman zuten. Bigarren Mundu Gerraren ondoren, Zanussi enpresa, orain Electrolux multinazionalarena dena, ordura arte sukalde merkeen enpresa txiki bat zena, etxetresna elektrikoen alorreko enpresa garrantzitsu bihurtu zen, hiriko biztanle askori lana emateraino.
1968an, Pordenone probintziako hiriburu bihurtu zen. Ordura arte Udineko probintziaren zati zen. 1974tik aurrera Concordia-Pordenone elizbarrutiaren egoitza da. Azken urteetan Udineko Unibertsitatearen eta Triesteko Unibertsitatearen egoitza bana jarri zuten hirian. 2002an, Pordenoneko Polo Teknologikoari ekin zion, inguruetako enpresetan berrikuntzaren kultura sustatzeko.

## Hizkuntzak

Italieraz gain, friulierazko aldaera bat (Furlan concuardiês) egiten dute.

## Demografia

* ISTATen datuak

## Klima

Datu klimatikoak (Pordenone) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 7 | 2 | 12 | 17 | 21 | 25 | 28 | 27 | 24 | 18 | 12 | 8 | 17 |
| Batez besteko tenperatura minimoa (°C) | -1 | 0 | 2 | 6 | 11 | 14 | 16 | 16 | 13 | 8 | 3 | 0 | 7 |
| Pilatutako prezipitazioa (mm) | 71 | 84 | 109 | 160 | 109 | 142 | 109 | 107 | 104 | 132 | 213 | 142 | 1483 |
| Iturria: Weatherbase ||||||||||||||

## Herri eta hiri senidetuak

* Spittal an der Drau (AUT), 1987
* San Martín (Buenos Aires) (ARG), 2003
* Irkutsk (RUS), 2005
* Ōkawa (Fukuoka) (JPN)

## Erreferentziak

* ↑ Weatherbase. (2013). Pordenone. .

## Kanpo estekak

* Pordenoneko udal webgunea
* Datuak: Q6606
* Multimedia: Pordenone / Q6606
# Pordenoneko probintzia

Pordenoneko probintzia Italiako ipar-ekialdean kokatuta dago, Friuli-Venezia Giuliako eskualdean.
Pordenone hiri nagusia eta hiriburua da.

## Herriak

Andreis Arba Aviano Azzano Decimo Barcis Brugnera Budoia Caneva Casarsa della Delizia Castelnovo del Friuli Cavasso Nuovo Chions Cimolais Claut Clauzetto Cordenons Cordovado Erto e Casso Fanna Fiume Veneto Fontanafredda Frisanco Maniago Meduno Montereale Valcellina Morsano al Tagliamento Pasiano di Pordenone Pinzano al Tagliamento Polcenigo Porcia Pordenone Prata di Pordenone Pravisdomini Roveredo in Piano Sacile San Giorgio della Richinvelda San Martino al Tagliamento San Quirino San Vito al Tagliamento Sequals Sesto al Reghena Spilimbergo Tramonti di Sopra Tramonti di Sotto Travesio Vajont Valvasone Arzene $^{(en)}$ Vito d'Asio Vivaro Zoppola
Probintzia honako herri edo kumunek osatzen dute:

## Ikus, gainera

* Italiaren banaketa administratiboa

## Kanpo estekak

* (Italieraz) Probintziako gobernuaren webgunea.
* Datuak: Q16247
* Multimedia: Province of Pordenone / Q16247
# Pordic

Pordic (bretainieraz Porzhig) Côtes-d'Armor departamenduan dagoen Bretainiako udalerria da.

## Kanpo estekak

* Datuak: Q661268
* Multimedia: Pordic (commune déléguée) / Q661268
# Porcupine (Ipar Dakota)

    Artikulu hau AEBtako herriari buruzkoa da; beste esanahietarako, ikus «Porcupine».
Porcupine Ameriketako Estatu Batuetako erroldak esleitutako leku bat da. Sioux konderrian kokatuta dago, Ipar Dakota estatuan. 197 biztanle ditu, 0,523067 kilometro koadroko azaleran banatuta.

## Ikus, gainera

* Sioux konderria

## Kanpo estekak

* Datuak: Q4135815
* Multimedia: Porcupine, North Dakota / Q4135815
# Purmerend

Purmerend (entzun) Herbehereetako Ipar Holanda probintziako herria da. 2010eko urtarrilaren 1eko erroldaren arabera, herriak 79.035 biztanle zituen.

## Ikus, gainera

* Ipar Holanda

## Kanpo estekak

* (Nederlanderaz) Udalaren webgunea.
* Datuak: Q9954
* Multimedia: Purmerend / Q9954
# Puro relajo

Puro relajo, Nafarroa Garaiko musika talde bat da, Zangozaldea eskualdeko Oibar udalerrikoa. nagusiki mexikar musika jo eta gaztelaniaz abesten dute, mariatxi doinu eta abestiak. Euskal kantak ere euskaraz abesten dituzte, tartean Xabier Lete eta Mikel Laboaren abestiak.
Nafarroa Garai osoko udalerri, herri eta auzoetako jaietan asko jotzen duen taldea da, Mendialdetik hasi eta Erriberaino. Gipuzkoa, Araba eta Bizkaian ere jo izan dute.

## Taldekideak

* David García (ahotsa eta baxua)
* Jorge García (gitarra eta ahotsa)
* Txuma Gallués (akordeoia eta ahotsa)
* Eneko Irigoien eta Iosu Burguete (tronpetak)

## Diskografia

* Lo conocí desde niño... (2014)
* Esta es pa'mi viejo (2015)
* Los amigos así (2016)
* Puro relajo canta al euskera (2016)
* Yo no me caso, compadre (2017)

## Kanpo estekak

* Webgune ofiziala (Gaztelaniaz)
* Facebook orria (Gaztelaniaz)
* Datuak: Q61361110
# Purnama Pandiangan

Purnama Pandiangan (1968ko urriaren 12a) arkularia da. Indonesia ordezkatu zuen 1992ko Udako Olinpiar Jokoetan.

## Erreferentziak

* ↑ Purnama Pandiangan

## Kanpo estekak

* Datuak: Q89041966
# Puriton

Puriton, Ingalaterrako hego-mendebaldean dagoen udalerri bat da, Somerset konderrian.
2011n 1.968 biztanle zituen.
* Datuak: Q2081178
* Multimedia: Puriton / Q2081178
# Purley on Thames

Purley on Thames, Ingalaterrako hegoaldean dagoen udalerri bat da, Berkshire konderrian.
2011n 4.394 biztanle zituen.
* Datuak: Q2118905
* Multimedia: Purley, London / Q2118905
# Purna (gazte antolakundea)

Purna Aragoiko ezker independentistako gazte antolakundea da. 2010-eko otsailean sortu zen ofizialki, Estatu aragoiar alderdiko gazteri ohia zen Astral gazte antolakundea eta gazteri aragoizalea batu zirenean.
Antolakunde honek independentista, sozialista, feminista, ekologista eta iraultzaile definitzen du bere burua.

## Helburu politikoa

Ezker independentistako gazte antolakunde bezala, Purnak Aragoiko estatu independente, sozialista eta feminista aldarrikatzen du, hizkuntza aragoiera (ekialde muturrean katalana ere defendatzen du) ardatz izango duena.

## Presentzia

Gaur egun, 50 militante aktibo baino gehiago ditu Aragoiko lurralde luze zabaletik hedatuak, bere presentziarik handiena Aragoiko hiribururik nagusienetan ematen da, batez ere, Huescan, Teruelen eta Zaragozan, baina Aragoi beherea, Albarrazingo mendilerro, Jazetania eta Kalataiuko eskualdetan ere badu bere presentzia.

## Harreman politikoak

Purna Puyalón de cuchas alderdiko gazte antolakunde erreferentea da, eta maila nazionalean Ezkerreko Bloke independentista fronte zabalaren parte da, Puyalón, Aragoiko Langileen Sindikatua eta beste hainbat alderdi zein mugimendu soziopolitikoekin batera.

## Kanpo estekak

- Purna antolakundearen web ataria
* Datuak: Q9064880